Mesto Skalica – hlavný kontrolór

Správa o výsledku kontroly

HLK-29-2018

**Hlavný kontrolór Mesta Skalica** : Ing. Gejza Liska

**Kontrolovaný subjekt** : Mesto Skalica - Mestský úrad Skalica

**Cieľ a predmet kontroly** : : Kontrola personálnej agendy so zameraním na obsah personálnej agendy, ktorá sa zaznamenáva do osobného spisu zamestnanca a to hlavne vznik pracovného pomeru – pracovná zmluva , dohoda o zmene pracovnej zmluvy doplnok k pracovnej zmluve, výstupné listy, zápočtové listy, zabezpečení základných personálnych údajov – dotazník a podobne.

**Kontrolované obdobie** : náhodne vybrane agendy zamestnancov zamestnaných na MsÚ v Skalici v čase vykonanej kontroly .

**Miesto a čas vykonania kontroly** : : . - vykonaná od 04.12.2018 do 10.12.2018 v budove Mesta Skalica MsÚ Skalica.

P**opis kontrolných zistení :**

Kontrolou vybranej personálnej agendy bolo hlavne skontrolované dodržiavanie § 43 ods.1, ods.2 Zák.č. 311/2001 Z.z Zákonníka práce v znení neskorších predpisov a to:

(1)

V pracovnej zmluve je zamestnávateľ povinný so zamestnancom dohodnúť podstatné náležitosti, ktorými sú:

a)

druh práce, na ktorý sa zamestnanec prijíma, a jeho stručná charakteristika,

b)

miesto výkonu práce (obec, časť obce alebo inak určené miesto),

c)

deň nástupu do práce,

d)

mzdové podmienky, ak nie sú dohodnuté v kolektívnej zmluve.

(2)

Zamestnávateľ v pracovnej zmluve uvedie okrem náležitostí podľa odseku 1 aj ďalšie pracovné podmienky, a to výplatné termíny, pracovný čas, výmeru dovolenky a dĺžku výpovednej doby.

V dvoch prípadoch zo siedmych vybratých personálnych agend konštatujem že v osobnom spise chýbajú:

1, Návrh na platovú úpravu zamestnanca

2, Oznámenie o výške a zloženie funkčného platu

Z vyššie uvedených skutočností vyplýva , že došlo k porušeniu § 43 ods.1, písm. d Zák.č. 311/2001 Z.z Zákonníka práce v znení neskorších predpisov.

Ďalej bolo zistené že v jednom zo siedmych osobných spisoch sa nachádza ,,žiadosť o úprave pracovnej náplne referenta BOZP,, a v časti ,, Naše číslo“ chýba spisové číslo a tiež dokument je kópiou , chýba originál.

Článok 2 vnútornej Smernice, ktorou sa vydáva Registratúrny poriadok a správa registratúry Mestského úradu v Skalici.

1/ Správa registratúry na účely tohto registratúrneho poriadku je organizovanie manipulácie so záznamami a spismi (prijímanie, triedenie, evidovanie, obeh, tvorba, vybavovanie, odosielanie záznamov a ukladanie, ochrana a vyraďovanie spisov (záznamov), ako aj náležité personálne obsadenie, priestorové a materiálno – technické zabezpečenie registratúry úradu. Súčasťou správy registratúry je aj príprava registratúrneho poriadku a plánu.

Článok 2 odsek 2 Registratúrneho poriadku „2/ Záznam je písomná, obrazová, zvuková alebo iným spôsobom zaznamenaná informácia, ktorá pochádza z činnosti úradu alebo bola úradu doručená.“

Článok 8 ods. 3 a 4 Registratúrneho poriadku „3/ O zaradení registratúrneho záznamu do už existujúceho spisu alebo o otvorení nového spisu rozhodne spracovateľ. Zaradenie registratúrneho záznamu do existujúceho spisu alebo otvorenie nového môže vykonať aj iný poverený zamestnanec úradu.

4/ Spracovateľ, ktorý vytvára nový spis, mu pridelí registratúrnu značku, lehotu uloženia a znak hodnoty podľa registratúrneho plánu úradu; pre neelektronický spis a kombinovaný spis vytlačí z elektronického systému správy registratúry spisový obal.

Uvedená listina je založená ako súčasť osobného spisu zamestnanca, avšak dokument nie je označený spisovou značkou, čím nebol dodržaný postup podľa vnútornej Smernice, ktorou sa vydáva Registratúrny poriadok a správa registratúry Mestského úradu v Skalici.

**Boli podané námietky voči kontrolným zisteniam.**

K uvedeným zisteniam boli podané v lehote námietky k zisteným nedostatkom, navrhnutým odporúčaniam alebo opatreniam zo dňa 20.12.2018, kde boli uvedené nasledovné konštatovania: Zákonná platová úprava bola riešená u dotknutého zamestnanca za mesiac november 2018. Termín splatnosti výplaty je 28. Deň v mesiaci po uplynutí mesiaca, v ktorom bola práca vykonaná, čo je upravené v čl. 8 platnej Kolektívnej zmluvy základnej organizácie Sloves pri Mestskom úrade v Skalici. Žiadny vnútorný predpis neurčuje iný termín pre vydanie dokladu – návrh na platovú úpravu alebo oznámenie o výške a zložení funkčného platu. Predmetné doklady boli pripravené na podpis základnej finančnej kontroly priamemu vedúcemu zamestnancovi. Mgr. Jurajovi Spáčilovi – poverenému vedením oddelenia všeobecnej správy – pokiaľ nie je vykonaná, referentka personálnej práce nevkladá tento dokument do osobného spisu zamestnanca, lebo by nespĺňal všetky povinné náležitosti. Kontrola a zistenia hlavného kontrolóra mesta boli vykonané dňa 04.12.2018, návrh správy z kontroly HLK-29-2018 bol vyhotovený hlavným kontrolórom dňa 10.12.2018 s tým, že zistené nedostatky majú byť odstránené v lehote do 31.12.2018, teda zistenia sú neodôvodnené a predčasné a to vzhľadom na riadne dodržaný postup pri platovej úprave zamestnanca a to s poukazom na vedenie personálnej agendy.

K ďalšiemu kontrolovanému prípadu – žiadosť o upravu pracovnej náplne referenta BOZP“ zo dňa 14.11.2017 uvádzam nasledovné. Na pokyn poverenej prednostky MsÚ v Skalici JUDr. Terez Lang referentke BOZP Bc. Eliške Karine Koutnej referentka personálnej práce vykonala zmenu pracovnej náplne od 01.09.2018, kde boli z výkonu BOZP Bc Eliške Karine Koutnej odstránené rozpočtové organizácie v zriaďovateľskej pôsobnosti mesta skalica. Pri odovzdaní zmeny pracovnej náplne bola Bc. Eliškou Karinou Koutnou odovzdaná referentke personálnej práce kópia ,, Žiadosť o úpravu pracovnej náplne referenta BOZP“ iba ako informácia na základe ktorej bola zmena vykonaná. Referentka personálnej práce mala za to, že originál žiadosti sa nachádza u poverenej prednostky JUDr. Terézie Lang. Prečo nebola žiadosť zaevidovaná v zmysle Registratúrneho poriadku, označená spisovým číslom a kde sa originál žiadosti nachádza, referentke personálnej práce nie je známe.

Dňa 18.01.2019 bola prerokovaná podľa zákona č.357/2015 Z.z. o finančnej kontrole a audite a o zmene a doplnení niektorých zákonov návrh správy pod číslom HLK-29-2018 pod názvom : kontrola personálnej agendy so zameraním na obsah personálnej agendy, ktorá sa zaznamenáva do osobného spisu zamestnanca a to hlavne vznik pracovného pomeru – pracovná zmluva , dohoda o zmene pracovnej zmluvy doplnok k pracovnej zmluve, výstupné listy, zápočtové listy, zabezpečení základných personálnych údajov – dotazník a podobne, vykonaná od 04.12.2018 do 10.12.2018 v budove Mesta Skalica MsÚ Skalica, kde sa dostavila na základe písomného oznámenia o termíne prerokovania návrhu správy zo dňa 15.01.2019 primátorka mesta Skalica Anna Mierna, Mgr. Eva Lukianová – prednostka MsÚ, Helena Cisaríková – Referent personalistiky a Mgr.Juraj Spáčil, a p. Kucharičová – nepoznám zaradenie, Právnička MsÚ Skalica Mgr. Minika Kušnierová , ktorá bola prítomná pár minút a hneď po začatí prerokovania odišla, teda nebola prítomná ďalej na prerokovaní správy. Primátorka Mesta Skalica trvala na prítomnosť vymenovaných osôb počas prerokovania návrhu správy ku ktorému sa prednostka MsÚ Eva Lukianová vyjadrila listom zo dňa 20.12.2018 pod č. PRE-2018/3245-001-40945. K uvedeným námietkam uviedla, že trvá na námietkach uvedených liste , ktoré zaslala hlavnému kontrolórovi. Ešte dodala, že na základe odpovede na žiadosť o stanovisko Úradu vlády SR zo dňa 13.12.2018 pod číslom 528/42804/2018 / SŠVS v prípade , že tak starosta, ako osoba určená robiť v pracovnoprávnych vzťahov právne úkony z rôznych dôvodov neučiní, je výlučne na vnútorných procesoch obce akým spôsobom zabezpečí , aby uviedla vzniknutú situáciu do súladu s platným právnym poriadkom v oblasti prac. právnych vzťahov. Uvedený prípad sme riešili nasledovne : Zamestnanec M. M., bol vystavený platobný dekrét ku dňu vzniku prac. pomeru okrem toho v prac. zmluve bolo uvedené, že výška funkčného platu je určená kolektívnou zmluvou s tým, že v pracovnej zmluve je aj pracovná pozícia uvedená. Platový dekrét bol vystavený a predložený bývalému primátorovi. Pani primátorka Mesta Skalica uviedla, že po jej nástupe do funkcii bola informovaná o uvedených skutočnostiach, ktoré sú predmetom prerokovania a hlavným kontrolórom zistené nedostatky boli odstránené, napravené a vyriešené , teda jednoznačne môžeme uviesť to, že všetky zistené nedostatky boli odstránené.

Hlavný kontrolór prečítal nasledovné ustanovenia, ktorým potvrdzuje správnosť zistených nedostatkov uvedených v návrhu správy :

Podľa Zákonníka práce č. 311/2001 Z. z. pracovná zmluva podľa § 42 ods.1 :

Pracovný pomer sa zakladá písomnou pracovnou zmluvou medzi zamestnávateľom a zamestnancom, ak tento zákon neustanovuje inak. Jedno písomné vyhotovenie pracovnej zmluvy je zamestnávateľ povinný vydať zamestnancovi.

Písomnosti zamestnávateľa týkajúce sa vzniku, zmeny a skončenia pracovného pomeru musia byť doručené zamestnancovi do vlastných rúk, a to v súlade s § 38 Zákonníka práce. Podľa § 38 Doručovanie

/1/Písomnosti zamestnávateľa týkajúce sa vzniku, zmeny a skončenia pracovného pomeru alebo vzniku, zmeny a zániku povinností zamestnanca vyplývajúcich z pracovnej zmluvy musia byť doručené zamestnancovi do vlastných rúk. To platí rovnako o písomnostiach týkajúcich sa vzniku, zmien a zániku práv a povinností vyplývajúcich z dohody o práci vykonávanej mimo pracovného pomeru. Písomnosti doručuje zamestnávateľ zamestnancovi na pracovisku, v jeho byte alebo kdekoľvek bude zastihnutý. Ak to nie je možné, možno písomnosť doručiť poštovým podnikom ako doporučenú zásielku.

/2/Písomnosti doručované poštovým podnikom zamestnávateľ zasiela na poslednú adresu zamestnanca, ktorá je mu známa, ako doporučenú zásielku s doručenkou a poznámkou „do vlastných rúk".

/3/Písomnosti zamestnanca týkajúce sa vzniku zmeny a zániku pracovného pomeru alebo vzniku, zmeny a zániku povinností zamestnanca vyplývajúcich z pracovnej zmluvy alebo z dohody o práci vykonávanej mimo pracovného pomeru doručuje zamestnanec na pracovisku alebo ako doporučenú zásielku.

/4/ Povinnosť zamestnávateľa alebo zamestnanca doručiť písomnosť sa splní, len čo zamestnanec alebo zamestnávateľ písomnosť prevezme alebo len čo ju poštový podnik vrátil zamestnávateľovi alebo zamestnancovi ako nedoručiteľnú, alebo ak doručenie písomnosti bolo zmarené konaním alebo opomenutím zamestnanca alebo zamestnávateľa. Účinky doručenia nastanú aj vtedy, ak zamestnanec alebo zamestnávateľ prijatie písomnosti odmietne.

/5/Pri doručovaní písomností poštovým podnikom musia byť splnené podmienky podľa osobitného predpisu.

Prevzatie sa preukazuje podpisom zamestnanca. Účinky doručenia nastanú aj vtedy, ak zamestnanec písomnosť odmietne prevziať. Oznámenie o výške a zložení funkčného platu, ktorým sa stanovuje plat nemá charakter dohody medzi zamestnávateľom a zamestnancom. Vyplýva zo zákona a nárokové zložky platu musia byť zamestnancovi vyplatené. Podpisom zamestnanec v tomto prípade neprejavuje súhlas s platom, iba preukazuje prevzatie a oboznámenie sa z jeho obsahom. Plat sa vypláca bez rozdielu, či je oznámenie o plate podpísané alebo nie, ale podľa môjho názoru každý zamestnanec by mal podpisom deklarovať jeho prevzatie. Samozrejme, je možné doručovanie poštovým podnikom, ale vznikajú náklady.

Teda môžeme uviesť, že zo strany MsÚ Skalica neboli žiadne prekážky o oznámení návrhu na platovú úpravu zamestnanca a tiež o oznámení funkčného platu.

Zamestnávateľ je podľa § 4 ods. 7 zákon č. 553/2003 Z. z. zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov povinný písomne oznámiť zamestnancovi výšku a zloženie funkčného platu pri uzatvorení pracovnej zmluvy, pri zmene druhu práce alebo pri úprave funkčného platu.

Oznámenie o výške a zložení funkčného platu nie je výsledkom dohody dvoch strán. Zamestnanec svojím podpisom preukazuje len prevzatie a oboznámenie sa s jeho obsahom. Jeho písomné oznámenie vyplýva zo zákona a zamestnávateľ je povinný takýto plat vyplácať bez rozdielu, či je takého oznámenie podpísané alebo nie.

Dňa 15.12.2018 bola vydaná Oprava textu návrhu správy z kontroly pod číslom HLK-29-2018, kde v odseku v znení ,,Lehota na písomné predloženie nápravných opatrení na odstránenie zistených nedostatkov : do 31.12.2018., opravujem dátum : do 31.01.2019. Námietku, že zistenia sú neodôvodnené a predčasné a to vzhľadom na riadne dodržaný postup pri platovej úprave zamestnanca a to s poukazom na vedenie personálnej agendy tiež zamietam , nakoľko konštatovania sú neodôvodnené a je daný dostatočný priestor na odstránenie nedostatkov uvedených v návrhu správy pod číslom HLK-29-2018.

Čo sa týka námietkam uvedeným ku kontrolovanému prípadu - ,, žiadosť o úpravu pracovnej náplne referenta BOZP ,, zo dňa 14.11.2017 , bolo konštatované, že hlavný kontrolór mesta Skalica uznal a vyhovel námietke. Zo strany p. Kucharičovej bolo konštatované, že nie je zákonné ustanovenie, ktoré by uvádzalo, že prejednaný dokument teda žiadosť o úprave pracovnej náplne referenta BOZP by mal byť súčasťou personálneho spisu.

Napriek tomu je ešte potrebné uviesť, že žiadosť o upravenie pracovnej náplne referenta BOZP nevypracovala poverená prednostka JUDr. Terézia Lang, menovaná s uvedenými konštatovaniami nemá nič spoločné , nakoľko predmetný dokument bol vypracovaný dňa 14.11.2017 v tom čase vedúcou oddelenia všeobecnej správy Mgr, Evou Lukianovou , teda za zaevidovanie žiadosti , ktorý úkon nebol vykonaný v zmysle Registratúrneho poriadku zodpovedá menovaná a jednoznačne nie JUDr. Terézia Lang.

Na základe žiadosti hlavného kontrolóra bolo ďalej v predmetnej veci vykonané poradenstvo zo strany Inšpektorátu práce Trnava, oddelenie pracovnoprávnych vzťahov, kde okrem iných je uvedené, že písomnosti zamestnávateľa týkajúce sa vzniku, zmeny a skončenia pracovného pomeru musia byť doručené zamestnancovi do vlastných rúk, a to v súlade s § 38 Zákonníka práce. Tiež skonštatoval, že zamestnávateľ je podľa § 4 ods. 7 zákon č. 553/2003 Z. z. zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov povinný písomne oznámiť zamestnancovi výšku a zloženie funkčného platu pri uzatvorení pracovnej zmluvy, pri zmene druhu práce alebo pri úprave funkčného platu.

Oznámenie o výške a zložení funkčného platu nie je výsledkom dohody dvoch strán. Zamestnanec svojím podpisom preukazuje len prevzatie a oboznámenie sa s jeho obsahom. Jeho písomné oznámenie vyplýva zo zákona a zamestnávateľ je povinný takýto plat vyplácať .

Na základe vyššie uvedených skutočnosti považujem námietky okrem jedného uvedeného prípadu ako neopodstatnené .

**Označenie zákonov a všeobecne záväzných prepisov, ktoré sa porušili:**

Porušenie § 43 ods.1, písm. d Zák.č. 311/2001 Z.z Zákonníka práce v znení neskorších predpisov.

**Nápravné opatrenia boli prijaté a to :**

- Boli odstránené všetky zistené nedostatky nachádzajúce sa v personálnych spisoch zamestnancov.

Dátum vyhotovenia správy: 07.03.2019 Hlavný kontrolór : Ing. Gejza Liska.........................

Primátorka mesta Skalica Ing. Anna Mierna dňa :...........................................................